ऐंसे बहुमुखी प्रतिभा के धनी -पाकिस्तानी मूल के कनाडाई लेखक -विचारक -अध्येताऔर धर्मनिरपेक्षता के तलबगार – जनाब तारिक फतह साहिब विगत दिनों जब भारत भ्रमण पर आये तो मुंबई ,दिल्ली ,इंदौर तथा अन्य शहरों में अधिकांस साहित्यकारों ने उन्हें हाथों हाथ लिया। विभिन्न सेमिनारों और कन्वेशंस के माध्यम से तारिक फ़तेह साहिब ने अपने विचार निर्भयतापूर्वक रखे। आधुनिकतम मीडिया और टीवी चेनल्स पर भी बिना लॉग लपेट के उन्होंने पाकिस्तान के पापों का पुरजोर बखान किया है । जनाब तारिक फतह जब किसी मंच से इस्लामिक आतंकवाद की भर्तस्ना करते तो उनकी खूब वाहवाही होती। वे जब कभी पाक प्रायोजित आतंकवाद को आईएसआईएस वाले आतंकवाद से भी ज्यादा खतरनाक बताते तो दक्षिणपंथी हिन्दुओं का जी जुड़ाने लगता। वे इस्लाम के फलसफे पर ,मानवीय मूल्यों के निर्धारण पर ,मध्ययुगीन बर्बर कबीलाई दौर की जंगखोरी पर ,इस्लामिक खलीफाओं की ऐयाशी पर जब बोलते हैं तो वे सलमान रश्दी को भी मात करते दिखाई देते हैं। उनकी साफगोई से तो लगता ही नहीं कि वन्दे का इस्लाम से भी कुछ वास्ता है !